da de da de da de fi en en en sv da nl de bar da da da da fr da da da en da da da da da da de da de de da da es da da it da de
Første blik på den nye skole | Dansk Skoleforening for Sydslesvig e.V.
Kommende nye elever blev budt velkommen på Cornelius Hansen-Skolen i Flensborg.
FLENSBORG. 36 elever fra små regionale skoler var forleden i to omgange på besøg på Cornelius Hansen-Skolen i Flensborg, hvor de skal starte i 7. klasse efter sommerferien. Blandt dem var der 7 elever fra Store Vi Danske Skole, som for første gang afleverer elever til skolen i den nordlige bydel. Hidtil er disse elever gået videre på Gustav Johannsen-Skolen i Flensborg.
- De kommende elever er normalt meget optaget af det, der skal ske, når de kommer i fællesskolen. Derfor synes vi, at det er vigtigt, at de kommer på besøg allerede på et tidligt tidspunkt. Det tager noget af spændingen, siger Cornelius Hansen-Skolens leder Knud Ramm-Mikkelsen.
- Samtlige nye elever kommer så en gang mere lige op til sommerferien. Så får de at vide, hvem de kommer i klasse med og hvordan deres timeplan kommer til at se ud. Det skal ikke være noget, der beskæftiger dem i sommerferien, siger Knud Ramm-Mikkelsen.
I det nye skoleår vil der være to 7. klasser på skolen. Der er 36 elever udefra og 16 elever fra Cornelius Hansen-Skolens 6. klasse. Fordelingen sker i samarbejde med de skoler, de nye elever kommer fra.
-Vi beder dem faktisk om at dele eleverne selv. De ved bedst, hvem der har godt af at fortsætte sammen eller komme i forskellige klasser, siger skolelederen.
- Desuden kigger vi også på, at eleverne bliver rystet godt sammen, siger han.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg